
REFERAT

cu privire la aprobarea achitării taxei de membru al asociaţiei Les Rencontres pentru anul 2015
Les Rencontres - Asociaţia Oraşelor şi Regiunilor Europene pentru Cultură este unul dintre cele mai importante organisme de acest fel din Europa, care stabileşte politicile culturale şi care organizează întâlniri între oraşele care au deţinut sau vor deţine titlul de Capitală Europeană a Culturii şi reprezentanţi din structurile europene, experţi în domeniul culturii etc. 

Asociaţia Les Rencontres facilitează cooperarea şi diverse schimburi de cunoştinţe şi experienţe în reţea între oraşele membre. Membrii asociaţiei Les Rencontres sunt oraşe importante la nivel regional din Europa, care au o dimensiune internaţională şi peste 100.000 de locuitori în zona metropolitană şi reprezentanţi regionali.
În anul 2013, prin Hotărârea Consiliului Local al Municipiului Timişoara nr. 55/30.01.2013 a fost aprobată aderarea Municipiului Timişoara la asociaţia Les Rencontres.

Solicităm aprobarea achitării taxei anuale de membru al asociaţiei Les Rencontres pentru anul 2015 şi alocarea sumei de 1.050 euro pentru achitarea taxei de membru al asociaţiei pentru anul 2015 şi a sumei de 50 euro pentru plata comisioanelor necesare efectuării transferului bancar.

